MINT เพิ่มทุนบริษัทย่อย “ไมเนอร์ โฮเทล กรุ๊ป” เป็น 107.39 ลบ. จากเดิม 30 ลบ.
MINT เพิ่มทุนบริษัทย่อย “ไมเนอร์ โฮเทล กรุ๊ป” เป็น 107.39 ลบ. จากเดิม 30 ลบ. 
7 ธ.ค. 2559

บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ระบุว่า บริษัทได้ทำการเพิ่มทุนและรับโอนกิจการของบริษัท ไมเนอร์ โฮเทล กรุ๊ป จำกัด (MHG) ซึ่งเป็นบริษัทย่อยถือหุ้นร้อยละ 100 โดยก่อนการเพิ่มทุน 30 ล้านบาท แบ่งออกเป็นหุ้นสามัญจำนวน 300,000 หุ้น มูลค่าหุ้นละ 100 บาทหลังการเพิ่มทุน 107.93 ล้านบาท แบ่งออกเป็นหุ้นสามัญจำนวน 1.08 ล้านหุ้น มูลค่าหุ้นละ 100 บาทสัดส่วนการถือหุ้นใน MHGก่อนการเพิ่มทุน MINT ถือหุ้นร้อยละ 100.00หลังการเพิ่มทุน MINT ถือหุ้นร้อยละ 27.80บริษัท ไมเนอร์ โกลบอล โซลูชั่นส์ จำกัด (“MGS”)* ถือหุ้นร้อยละ 72.20 สำหรับวัตถุประสงค์ของการเพิ่มทุน เพื่อชำระค่าสินทรัพย์สุทธิที่รับโอนกิจการทั้งหมดจาก MGS
อนึ่งการเพิ่มทุนจดทะเบียนใน MHG โดย MGS เป็นส่วนหนึ่งของกระบวนการเพื่อรับโอนกิจการทั้งหมดของ MGS ภายหลังจากการเพิ่มทุนจดทะเบียนใน MHG เรียบร้อยแล้ว MGS ได้จดทะเบียนเลิกกิจการเพื่อการชำระบัญชีต่อไป
ทั้งนี้ รายการดังกล่าวเป็นการจัดโครงสร้างภายในและไม่เข้าข่ายรายการเกี่ยวโยงของบริษัท นอกจากนี้ ขนาดรายการไม่เข้าข่ายเป็นรายการที่ต้องเปิดเผยข้อมูลตามประกาศคณะกรรมการตลาดหลักทรัพย์แห่งประเทศไทย เรื่องการเปิดเผยข้อมูลและการปฏิบัติการของบริษัทจดทะเบียนในเรื่องการได้มาหรือจำหน่ายไปซึ่งสินทรัพย์